Publication: Magyar Közlöny
Issue: MK-2005-145 (Year: 2005, Number: 145)
Era: 2004-2010
Section: az 52/2005. (XI. 4.) BM rendelethez
Paragraph Index: 79

18. Jelen Szabályzatban felsorolt elõirányzatokból államháztartáson kívüli szervezeteknek nyújtandó támogatások esetében a támogatott szervezetekkel az Áht. 13/A. §-ában foglaltaknak megfelelõ támogatási szerzõdést kell kötni, melyben részletesen meg kell határozni a támogatás felhasználásával és az elszámolással összefüggõ valamennyi kötelezettségeket, valamint a Hivatal ellen- õrzési jogosítványait. Ennek megfelelõen a támogatási szerzõdésnek tartalmaznia kell a támogatás célját, az elszámolás határidejét, tartalmát, az elszámoláshoz csatolandó hitelesített, formai és tartalmi szempontból megfelelõ és záradékkal ellátott dokumentumok megnevezését, a támogatás továbbadásának feltételeit (amennyiben az továbbadható) és ez esetekben a kedvezményezettekkel való szerzõdéskötési kötelezettséget, a szerzõdésszegés szankcióit és a támogatás felhasználására vonatkozó ellenõrzési jogosultságot. A támogatások jogszerû felhasználását szükség szerint helyszíni ellenõrzéssel is biztosítani kell. Szerzõdés- vagy kötelezettségszegés esetén a további finanszírozást és támogatást azonnal fel kell függeszteni, a szerzõdés-, illetve kötelezettségszegés súlyának megfelelõen gondoskodni kell a már kiutalt támogatás részbeni vagy teljes visszafizettetésérõl és a késõbbi támogatási lehetõségekbõl való kizárásról.

Source: https://magyarkozlony.hu/hivatalos-lapok/3e60c72894d2fccbc98c526b2ef36b0de9562984/dokumentumok/5dd3afce6aeec64363523a9d90f91d6d2d9ab199/letoltes